OpenLLM-France/wikimedia huggingface dataset:
# Cap d'Esquadró

Cap d'Esquadró (anglès: Squadron Leader) és un rang d'oficial de la Royal Air Force britànica, així com d'altres països que han tingut una influència britànica. Se situa entre els rangs de Tinent de Vol i Comandant d'Ala. Té diverses abreviatures, incloent Sqn Ldr, Sqn. Ldr., SQNLDR i S/L. Té un codi OTAN d'OF-3, i és equivalent als rangs de Tinent Comandant a la Royal Navy i al de Major a l'Exèrcit britànic i als Marines Reials.
El rang equivalent al Cos Auxiliar Femení de l'Aire (WAAF), al Cos Femení de l'Aire (WRAF) i al Servei d'Infermeria de la Reial Força Aèria Princesa Maria (PMRAFNS) era Oficial d'Esquadró (Squadron Officer)

## Orígens

El rang es va originar al Regne Unit, sent adoptat per diversos països més.
L'1 d'abril de 1918, la recentment creada RAF adoptà els seus títols d'oficials, amb els Tinents-Comandants del Royal Naval Air Service i els Majors del Royal Flying Corps esdevenint Majors de la RAF. En resposta a la proposta que la RAF hauria de fer servir els seus propis títols de rang, se suggerí que es podrien fer servir els de la Royal Navy amb el prefix Air al davant del títol naval. Així doncs, el rang que posteriorment seria Cap d'Esquadró hauria quedat com a Tinent Comandant de l'Aire. Però, davant d'aquesta proposta, l'Almirallat objectà davant la modificació dels seus títols de rang. El títol de Cap d'Esquadró va ser triat perquè els esquadrons eren normalment comandats per Majors, i el títol Comandant d'Esquadró (Squadron Commander) havia estat emprat pel Royal Naval Air Service. El rang de Cap d'Esquadró s'ha fet servir de manera continuada des de l'1 d'agost de 1919.

## Ús

Abans de la Segona Guerra Mundial, un Cap d'Esquadró comandava un esquadró d'avions. Avui, això no obstant, aquest és comandat per un Comandant d'Ala; però quan els esquadrons són sub-divisions administratives d'una ala, són comandats per un Cap d'Esquadró.
Els esquadrons dels Regiments de la RAF habitualment són comandats per un Cap d'Esquadró. Avui, el rang de Cap d'Esquadró és el primer rang d'oficial superior de la RAF.
La insígnia de rang consisteix en una franja blau cel prima enmig de dues negres de la mateixa amplada, enmig de dues franges blau cel amples enmig de dues negres. Es llueix a la bocamàniga o a les espatlleres.
Els Caps d'Esquadró són el rang més baix que pot tenir una bandera de comandament.

## Ús a part de la Força Aèria

A la Household Cavalry i al Reial Cos Blindat, Cap d'Esquadró és el títol atorgat (però no el rang) al comandant d'un esquadró (companyia de vehicles blindats). Normalment és un Major, si bé durant la Segona Guerra Mundial, aquest era ocupat sovint per un Capità.
# Castell de Baells

El Castell de Baells o Fort de Baells es troba a Baells, a la Llitera a la Franja de Ponent. L'estructura en queda gairebé intacte. Destaca una torre de guaita dit «Torre de l'Homenatge». Es troba al centre del poble, junt amb l'església.
Aquest no va haver de ser el primer castell de Baells. Al contraure matrimoni amb Estefania, el vescomte d'Ager, Guerau Pons de Cabrera, li dotava amb diversos castells entre els quals hi havia el de Baells.
És un notable edifici residencial i defensiu construït Miquel Maüll i Cervelló en la segona meitat del segle xvi en estil aragonès. Després va passar als Olzinelles. Finalment passà als Desvalls, un llinatge propietari d'un patrimoni estès pels comtats de Rosselló i Cerdanya, el Principat de Catalunya, el regne d'Aragó i Viena

## Referències

* ↑ Alvira, Julio «“Diálogo estático” entre torres en Baells» (en aragonès). Diario del Alto Aragón, 30-07-2006 [Consulta: 5 desembre 2020].
* 1 2 Fernández Trabal, Josep. Els Desvalls i Catalunya: un llinatge noble català en la història (pdf). Viladellops: Finca Viladellops – Centre d'interpretació.
# Cavallet (eina)

Un cavallet és una eina formada per una peça horitzontal suportada per quatre peus, agrupats en parells prop dels extrems formant cada parell una lletra A. Pot ser fix o plegable. Els cavallets tradicionals eren de fusta. També n'hi ha de metàl·lics i de materials plàstics.

## Referències

* ↑ «6. Obra en curs». A: Diccionari visual de la construcció. 3a ed.. Generalitat de Catalunya, 2004, p. 12. ISBN 84-393-5046-5.
Viccionari
# Carrer de la Font (Sant Pau d'Ordal)

* Per a altres significats, vegeu «Carrer de la Font (Borredà)».
El Carrer de la Font és un vial al nucli de Sant Pau d'Ordal (Alt Penedès) inclòs a l'Inventari del Patrimoni Arquitectònic de Catalunya. L'origen del carrer se situa al segle xviii, quan es construí tota la banda de solell. Són les cases dels treballadors vinguts de fora, en l'època d'expansió demogràfica i agrícola de la repoblació de la vinya, que tenen contractes de rabassa morta amb l'antiga masia del Pujol. En aquest carrer es continuarà construint durant el segle xix i el XX. És un carrer que fa baixada, amb cases entre mitgeres compostes de planta baixa i pis amb coberta a dues aigües de teula àrab. Generalment són de dues crugies, tenen alguns elements decoratius i estan adaptats a l'ús agrícola.

## Notes

* 1 2 «Carrer de la Font». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 4 setembre 2015].
# Caudry

Caudry és un municipi francès, situat a la regió dels Alts de França, al departament del Nord. L'any 2006 tenia 14.026 habitants. Limita al nord-oest amb Beauvois-en-Cambrésis, al nord amb Béthencourt, al nord-est amb Beaumont-en-Cambrésis, a l'oest amb Fontaine-au-Pire, al sud-oest amb Ligny-en-Cambrésis, al sud amb Montigny-en-Cambrésis i Bertry, i al sud-est amb Troisvilles.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 13.207 | 13.328 | 13.579 | 14.095 | 13.579 | 13.459 | 13.605 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat |
| 1965-1983 | Henri Lefebvre |
| 1983-1989 | Paul Moreau |
| 1989-1995 | Jacques Warin |
| 1995- | Guy Bricout |
# Cercle Artístic de Manresa

Cercle Artístic de Manresa és una entitat manresana dedicada al foment de les belles arts. Fundada l'any 1924 per un grup de pintors i artistes manresans entre els qui podem esmentar a Evarist Basiana i Arbiell, Ramon Salisi Bonastre… El Cercle ha organitzat nombroses exposicions al llarg de tots aquests anys. Amb més de tres-cents socis, l'entitat promou i difon l'art i l'obra dels artistes de la comarca del Bages.

## Presidents

* Avel·lí Fornells
* Evarist Basiana i Arbiell
* Andreu Argelich i Lladó
* Miquel Puig-Faura
* Joan Baltiérrez i Marià
* Lluís Maria Puig i Vila Masana
* Jesús Borràs i Vidal
* Dr. Alfons Peidro i Montllor
* Dr. Antoni Marc i Salas
* Josep Soler i Montferrer
* Andreu Descals i Codina
* Antolí Bausili i Mas
* Antoni Prat i Egea
* Rafael Font i Roselló
* Rafael López i Pozo
* Antoni Badia
* Carles Esclusa
* Eduard de Pobes

## Referències

* ↑ «[El cercle artístic de Manresa estrena pàgina web http://www.vilaweb.cat/noticia/713526/20030627/noticia.html]». Vilaweb, 27-06-2003.
* ↑ «Eduard de Pobes agafa el timó del Cercle Artístic de Manresa». Regió7, 23-07-2011.
# Casa Llopart

La Casa Llopart és una casa del municipi de Martorell (Baix Llobregat) inclosa en l'Inventari del Patrimoni Arquitectònic de Catalunya.

## Descripció

Es tracta d'una casa de planta i dos pisos de façana amb decoració de gust clàssic, disposada de forma simètrica. Habitatge situat a una cantonada del carrer, estructurat en planta baixa i pis amb la coberta a dues aigües amb pendent irregular feta de teula àrab. Les obertures són petites en la seva major part i allindanades. L'edifici sobretot destaca per les seves façanes, coberts d'esgrafiats vermellosos amb motius blancs. La temàtica dels esgrafiats és relacionada amb les tasques del camp (sega, etc)

## Història

A la segona meitat del segle xviii la tècnica de l'esgrafiat va ser àmpliament aplicada a les façanes barcelonines, que trobaven així una decoració atractiva i relativament econòmica. La majoria dels esgrafiats de Martorell són localitzats a la Vila, i el més antic que es conserva és del 1821, obra probable d'un artista italià, i és l'únic que té el color blanc sobre fons gris. Lamentablement, varen desaparèixer altres esgrafiats del segle xviii, com els de cal Montaner o cal Llesques.

## Referències

* 1 2 3 «Casa Llopart». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 13 febrer 2016].
# Joan de Casanova

Joan de Casanova (Barcelona, 1387 - Florència, 1436) fou un cardenal i escriptor català en llengua llatina. Pertanyia a l'orde de predicadors. Prengué l'hàbit a Barcelona l'any 1403. Estudià gramàtica, lògica i teologia a la Universitat de Salamanca. El papa Martí V el va fer bisbe de Bosa, a Sardenya, el 1424. Posteriorment fou bisbe d'Elna. L'any 1426 fou nomenat bisbe de Vic, tot i que no prengué possessió de càrrec. L'any 1427 tornà a Barcelona, amb el seguici d'Alfons el Magnànim, del qual fou confessor. El 1430 fou investit cardenal pel papa Martí V. L'any 1431 li fou concedida l'administració del bisbat de Girona, a perpetuïtat.

## Obres

* Exhortacio (ad Eugenium IV pro reuocanda Basileensis concilii dissolutione)
* Quaestio est utrum papa subsit iudicio concilii generalis
* Tractatus de potestate ecclesie ex concilii generalis
* Quaestio utrum secundum magnos doctores papa subsit iudicio generalis concilii in materia fidei
* Quaestio: Quid uenit nomine Ecclesiae
* Tractatus de potestate papae supra concilium
* Contra Schismaticos Basileenses
* Tractatus de papa heretico
* Epistulae
* Sermo de annuntiatione uirginis Mariae in praesentia papae (1435)
* Carmina

## Bibliografia

* Mariàngela Vilallonga, La literatura llatina a Catalunya al segle xv. Repertori bio-bibliogràfic, 1993, ISBN 978-84-7256-930-0.
* Fèlix Torres Amat, Memorias para ayudar a formar un diccionario crítico de los escritores catalanes, Barcelona, 1836.

## Enllaços externs

* «Joan de Casanova». Gran Enciclopèdia Catalana. Barcelona: Grup Enciclopèdia Catalana.
# Adolf Šimperský

Adolf Šimperský (Břevnov, 5 d'agost de 1909 - 15 de febrer de 1964) fou un futbolista txecoslovac.
Va formar part de l'equip txecoslovac a la Copa del Món de 1934.

## Referències

* ↑ Matriční záznam o narození a křtu farnosti při Klášteře sv. Markéty v Břevnově
# 241

El 241 (CCXLI) fou un any comú començat en divendres del calendari julià.

## Esdeveniments

* L'emperador romà Gordià III arriba a Antioquia amb el seu exèrcit i enceta els preparatius per a una ofensiva contra l'Imperi Sassànida.

## Referències

* ↑ Chaumont, M. L. «ANTIOCH (1)». ENCYCLOPÆDIA IRANICA, vol. 2, fasc. 2, 15-12-1986, pàg. 119-125.
# Tossal de Ras

El Tossal de Ras és una muntanya de 623 metres que es troba al municipi de la Ribera d'Ondara, a la comarca catalana de la Segarra.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Pirantel

El pirantel és un medicament usat per a un gran nombre d'infeccions per cucs paràsits. Això inclou ascariasi, cucs en ganxo, enterobiosi, trichostrongyliasis, i triquinosi. Es pren oralment.
Els efectes secundaris inclouen nàusea, mal de cap, mareig, problemes de son i erupció cutània. Actua paralitzant els cucs.
Pirantel es va descriure inicialment el 1965.

## Referències

* 1 2 3 4 [13 desembre 2016] WHO Model Formulary 2008. World Health Organization, 2009, p. 89, 608. ISBN 9789241547659 [Consulta: 8 desembre 2016].
* ↑ «Pyrantel Pamoate». The American Society of Health-System Pharmacists. Arxivat de l'original el 20 desembre 2016. [Consulta: 8 desembre 2016].
* ↑ Maddison, Jill E.; Page, Stephen W.; (BVSc.), David Church [2016-12-20]. Small Animal Clinical Pharmacology (en anglès). Elsevier Health Sciences, 2008, p. 209. ISBN 0702028584.
# Appingedam

Appingedam (groninguès: Apnkedaam) és un antic municipi de la província de Groningen, al nord dels Països Baixos. L'1 de gener del 2021 tenia 11.500 habitants repartits sobre una superfície de 24,62 km² (dels quals 0,78 km² corresponen a aigua). Des de l'1 de gener del 2021, forma part del municipi d'Eemsdelta.

## Referències

* ↑ «Tabel: Kerncijfers wijken en buurten 2021» (en neerlandès). Centraal Bureau voor de Statistiek, 06-08-2021. [Consulta: 8 agost 2022].
* ↑ «Eemsdelta en Japanse Shunan City blazen stedenband nieuw leven in» (en neerlandès). RTV Noord, 10-08-2023. [Consulta: 3 desembre 2023].

## Enllaços externs

* www.appingedam.nl
# Arvin Moazemi

Arvin Moazemi Godarzi (26 de març de 1990) és un ciclista iranià, professional des del 2009 i actualment a l'equip Pishgaman Cycling Team. Campió nacional en contrarellotge el 2016.

## Palmarès

* 2009
** Vencedor d'una etapa al Tour de Milad de Nour
* 2012
** Campió d'Àsia sub-23 en contrarellotge
* 2015
** 1r a la Volta al Singkarak
* 2016
** Campió de l'Iran en contrarellotge
** 1r a la Jelajah Malaysia i vencedor d'una etapa
* 2017
** Vencedor d'una etapa al Tour de Flores
** Vencedor d'una etapa al Tour de l'Ijen

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Ashta (Maharashtra)

Ashta és una ciutat i municipi de Maharashtra, a la taluka de Walwa (Islampur), districte de Sangli. Té 33.190 habitants (cens de 2001) que eren 12.409 habitants el 1901, i es troba a la riba dreta del Kistna.
Fou declarada municipi el 1853.

## Referències

* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Ashton (Idaho)

Ashton és una població dels Estats Units a l'estat d'Idaho. Segons el cens del 2000 tenia 1.129 habitants.

## Demografia

Segons el cens del 2000, Ashton tenia 1.129 habitants, 395 habitatges, i 285 famílies. La densitat de població era de 792,6 habitants per km².
Dels 395 habitatges en un 38% hi vivien nens de menys de 18 anys, en un 60,3% hi vivien parelles casades, en un 7,8% dones solteres, i en un 27,6% no eren unitats familiars. En el 26,3% dels habitatges hi vivien persones soles el 15,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,79 i el nombre mitjà de persones que vivien en cada família era de 3,43.
Per edats la població es repartia de la següent manera: un 33% tenia menys de 18 anys, un 7,5% entre 18 i 24, un 24,5% entre 25 i 44, un 17,4% de 45 a 60 i un 17,4% 65 anys o més.
L'edat mediana era de 33 anys. Per cada 100 dones de 18 o més anys hi havia 92,9 homes.
La renda mediana per habitatge era de 30.282 $ i la renda mediana per família de 35.515 $. Els homes tenien una renda mediana de 27.273 $ mentre que les dones 22.000 $. La renda per capita de la població era de 13.731 $. Aproximadament el 13,7% de les famílies i el 19,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Ashton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 4 agost 2010].
* ↑ «Geographic Comparison Table- Ashton». American Fact Finder. Oficina del Cens dels Estats Units, 12-01-2010.
# Ashta

«Ashta» té aquests significats:
* Ashta (Madhya Pradesh), vila de Madhya Pradesh, al districte de Sehore
* Ashta, petit poble de Maharashtra a la taluka de Madha, districte de Sholapur, escenari de la batalla d'Ashta.
* Llac d'Ashta, llac proper al poble de Maharashtra.
* Ashta (Maharashtra), municipi de Maharashtra, districte de Sangli.
* Ashta (Bangladesh), vila de Bangladesh al districte de Chandpur, divisió de Chittagong
# Atletisme als Jocs Olímpics d'estiu de 1900 - 5.000 metres per equips masculins

Atletisme at the Jocs Olímpics d'estiu de 1900 :
| Proves de pista |||
| 60 m | homes |
| 100 m | homes |
| 200 m | homes |
| 400 m | homes |
| 800 m | homes |
| 1.500 m | homes |
| 110 m tanques | homes |
| 200 m tanques | homes |
| 400 m tanques | homes |
| 2.500 m obstacles | homes |
| 4.000 m obstacles | homes |
| 5.000 m per equips | homes |
| Marató | homes |
| Salt de llargada | homes |
| Triple salt | homes |
| Salt d'alçada | homes |
| Salt de perxa | homes |
| Salt de llargada aturat | homes |
| Triple salt aturat | homes |
| Salt d'alçada aturat | homes |
| Llançament de pes | homes |
| Llançament de disc | homes |
| Llançament de martell | homes |
La prova dels 5000 metres per equips va ser la darrera de les proves d'atletisme que es va dur a terme als Jocs Olímpics de París de 1900. Fou la primera vegada que es disputava una cursa per equips als Jocs Olímpics. La prova es va disputar el 22 de juliol de 1900 i hi prengueren part dos equips, França i un equip mixt, de cinc atletes cadascun.
La prova consistí en una única cursa en què cada atleta havia de fer 10 voltes a l'estadi per completar els 5000 metres. Els corredors sumaven punts segons la seva classificació final, sent el vencedor l'equip que tenia un menor nombre de punts.

## Medallistes

| Or | Plata | Bronze |
| Equip mixt Charles Bennett John Rimmer Sidney Robinson Alfred Tysoe Stanley Rowley | França Henri Deloge Gaston Ragueneau Jacques Chastanié André Castanet Michel Champoudry | no n'hi ha |

## Resultats
### Posicions individuals

| Posició | Atleta | Temps | Punts |
| 1 | Charles Bennett | 15' 29,2" | 1 |
| 2 | John Rimmer | desconegut | 2 |
| 3 | Henri Deloge | desconegut | 3 |
| 4 | Gaston Ragueneau | desconegut | 4 |
| 5 | Jacques Chastanié | desconegut | 5 |
| 6 | Sidney Robinson | desconegut | 6 |
| 7 | Alfred Tysoe | desconegut | 7 |
| 8 | André Castanet | desconegut | 8 |
| 9 | Michel Champoudry | desconegut | 9 |
| 10 | Stanley Rowley | retirat als 3.500 m | 10 |

### Posicions per equips

| Posició | País | Punts |
| | Equip mixt | 26 |
| | França | 29 |
Rimmer i Bennett lideren la cursa des d'un bon començament, seguits pels tres francesos no gaire lluny. Tysoe i Robinson mantenien les distàncies respecte a Castanet i Champoudry en el tercer grup de corredors, mentre Rowley, lesionat, comença a caminar després de la primera volta. Bennett supera Rimmer a l'esprint final. En arribar el novè classificat, Champoudry, sols quedava Rowley en cursa. Els oficials el van fer parar en acabar la 7a volta veient que no servia per a res que caminés els 1500 metres que li faltaven per completar el recorregut si igualment seria el desè classificat i rebria 10 punts.

## Referències

* Comitè Olímpic Internacional.
* De Wael, Herman. Herman's Full Olympians: "Athletics 1900". Accés 18 de març de 2006. Consultable a Herman's Full Olympians: "Athletics 1900" Arxivat 2006-02-11 a Wayback Machine..
* Mallon, Bill. The 1900 Olympic Games, Results for All Competitors in All Events, with Commentary. Jefferson, North Carolina: McFarland & Company, Inc., Publishers, 1998. ISBN 0-7864-0378-0.
# Atletisme als Jocs Olímpics d'estiu de 1900 - salt d'alçada masculí

Atletisme at the Jocs Olímpics d'estiu de 1900 :
| Proves de pista |||
| 60 m | homes |
| 100 m | homes |
| 200 m | homes |
| 400 m | homes |
| 800 m | homes |
| 1.500 m | homes |
| 110 m tanques | homes |
| 200 m tanques | homes |
| 400 m tanques | homes |
| 2.500 m obstacles | homes |
| 4.000 m obstacles | homes |
| 5.000 m per equips | homes |
| Marató | homes |
| Salt de llargada | homes |
| Triple salt | homes |
| Salt d'alçada | homes |
| Salt de perxa | homes |
| Salt de llargada aturat | homes |
| Triple salt aturat | homes |
| Salt d'alçada aturat | homes |
| Llançament de pes | homes |
| Llançament de disc | homes |
| Llançament de martell | homes |
El salt d'alçada masculí va ser una de les proves d'atletisme que es va dur a terme als Jocs Olímpics de París de 1900. El salt d'alçada es va disputar el 15 de juliol de 1900 i hi prengueren part vuit atletes representants de set països.

## Medallistes

| Or | Plata | Bronze |
| Irving Baxter | Patrick Leahy | Lajos Gönczy |

## Rècords

Aquests eren els rècords del món i olímpic que hi havia abans de la celebració dels Jocs Olímpics de 1900.
| Rècord del Món | 1,97 metres (*) | Michael Sweeney | Nova York (USA) | 21 de setembre de 1895 |
| Rècord Olímpic | 1,81 metres | Ellery Clark | Atenes (GRE) | 10 d'abril de 1896 (CG) |
(*) no oficial
Irving Baxter va superar el Rècord Olímpic dues vegades. Primer va saltar 1,85 metres i poc després superà la seva marca, deixant el rècord en 1,90 metres.

## Resultats

Baxter va guanyar fàcilment, en superar 1,80 i 1,90 metres. Quedant ell sol a la competició, intentà superar el rècord del món, establert en aquells moments en 1,97 cm, però sense sort en cap dels tres intents.
| Posició | Atleta | Alçada |
| | Irving Baxter | 1,90 m |
| | Patrick Leahy | 1,78 m |
| | Lajos Gönczy | 1,75 m |
| 4 | Carl Albert Andersen | 1,70 m |
| 4 | Erik Lemming | 1,70 m |
| 4 | Waldemar Steffen | 1,70 m |
| 7 | Louis Monnier | 1,60 m |
| 8 | Tore Blom | 1,50 m |

## Referències

* Comitè Olímpic Internacional.
* De Wael, Herman. Herman's Full Olympians: "Athletics 1900". Accés 18 de març de 2006. Consultable a Herman's Full Olympians: "Athletics 1900" Arxivat 2006-02-11 a Wayback Machine..
* Mallon, Bill. The 1900 Olympic Games, Results for All Competitors in All Events, with Commentary. Jefferson, North Carolina: McFarland & Company, Inc., Publishers, 1998. ISBN 0-7864-0378-0.
# Arèola (desambiguació)

«Arèola» té aquests significats:

## Botànica

Viccionari
# Aussen (Alta Garona)

Aussen (francès Ausseing) és un municipi occità de Comenge a Gascunya, situat en el departament de l'Alta Garona, a la regió d'Occitània.

## Referències

* ↑ Toponímia occitana
# Aussen

«Aussen» té aquests significats:
# Association sportive Garde nationale

* No s'ha de confondre amb Association sportive de la Garde nationale nigérienne.
L'AS de la Garde Nationale (àrab: الجمعية الرياضية للحرس الوطني, al-Jamaʿiyya ar-Riyāḍiyya li-l-Ḥaras al-Waṭanī, ‘Associació Esportiva de la Guàrdia Nacional'; francès: Association Sportive de la Garde Nationale) és un club de futbol maurità de la ciutat de Nouakchott. Anteriorment havia estat conegut com a ASC Garde Nationale (Association Sportive et Culturelle de la Garde Nationale).

## Palmarès

* Lliga mauritana de futbol:
** 1976, 1977, 1978, 1979, 1984, 1994, 1998
* Copa mauritana de futbol:
** 1981, 1986, 1989, 2001

## Referències

* ↑ Team profile – maurifoot.net
* ↑ Team profile – goalzz.com a
* ↑ GARDE NATIONALE 1-1 AS POLICE
* ↑ AS GARDE 1-1 ASC KSAR
* ↑ Garde N. vs Police
* ↑ Police vs Garde N.
* ↑ «Mauritania – List of Champions». RSSSF.
* ↑ «Mauritania - List of Cup Winners». rsssf.com. [Consulta: 16 desembre 2017].